

**ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН**

**"ӖҪМЕЛЛИ ШЫВ ҪИНЧЕН" САККУНӖН 18 СТАТЙИНЕ**

**УЛШӐНУ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2018 ҫулхи чӳк уйӑхӗн 27-мӗшӗнче*

*йышӑннӑ*

**1 статья**

Чӑваш Республикин "Ӗҫмелли шыв ҫинчен" 1997 ҫулхи раштав уйӑхӗн 19-мӗшӗнчи 26 №-лӗ саккунӗн (Чӑваш Республикин Патшалӑх
Канашӗн ведомоҫӗсем, 1998, 23 №; 2000, 37 №; 2002, 52 №; 2005, 63 №; 2007, 73 №; 2008, 77 №; "Республика" хаҫат, 2012, юпа уйӑхӗн 5-мӗшӗ; Чӑваш Республикин Саккунӗсен пуххи, 2014, 12 №; 2016, 10 №) 18 стат­йине улшӑну кӗртес, ӑна ҫакӑн пек ҫырса хурас:

"**18 статья. Ӗҫмелли шыв парса тӑракан ҫӑл куҫсене тата ӗҫмел­ли шыв парса тӑракан системӑсене сыхласси**

Ӗҫмелли шыв парса тӑракан ҫӑл куҫсене тата ӗҫмелли шыв парса тӑракан системӑсене, ҫавӑн пекех вӗсем вырнаҫнӑ территорисене вараланасран санитари тӗлӗшӗнчен сыхлас ӗҫе тивӗҫтерес тӗллевпе ӗҫмелли шыв парса тӑракан ҫӑл куҫсен санитари сыхлавӗн зонисене палӑртаҫҫӗ.

Ӗҫмелли шыв парса тӑракан ҫӑл куҫсен санитари сыхлавӗн зонисене Чӑваш Республикин ӗҫ тӑвакан влаҫӗн Чӑваш Республикин Министрсен Кабинечӗ полномочи панӑ органӗн йышӑнӑвӗпе палӑртаҫҫӗ, улӑштараҫҫӗ, пӗтерсе хураҫҫӗ.

Раҫҫей Федерацийӗн саккунӗсемпе килӗшӳллӗн сведенисене Куҫман пурлӑхӑн пӗр пӗтӗм патшалӑх реестрне кӗртес тӗллевпе ӗҫмелли шыв парса тӑракан ҫӑл куҫсен санитари сыхлавӗн зонисене палӑртни, улӑштарни е пӗтерсе хуни ҫинчен калакан документсене (унти сведенисене) Чӑваш Республикин ӗҫ тӑвакан влаҫӗн Чӑваш Республикин Министрсен Кабинечӗ полномочи панӑ органӗ федерацин ӗҫ тӑвакан влаҫӗн Раҫҫей Федерацийӗн Правительстви патшалӑхӑн кадастр учетне тума, правӑсене патшалӑх ре­гистрацийӗ тума, Куҫман пурлӑхӑн пӗр пӗтӗм патшалӑх реестрне тытса пыма тата Куҫман пурлӑхӑн пӗр пӗтӗм патшалӑх реестрӗнчи сведенисене пама полномочи панӑ органне, унӑн территорири органӗсене ярса парать.".

**2 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш Республикин Пуҫлӑхӗ | М. Игнатьев |

Шупашкар хули